CELEX: 62009CO0286
Language: mt
Date: 2010-07-09
Title: Digriet tal-Qorti tal-Ġustizzja (Is-Seba' Awla) tad-9 ta' Lulju 2010.#Luigi Ricci u Aduo Pisaneschi vs Istituto nazionale della previdenza sociale (INPS).#Talbiet għal deċiżjoni preliminari: Corte d'appello di Roma - l-Italja.#L-ewwel subparagrafu tal-Artikolu 104(3) tar-Regoli tal-Proċedura - Uffiċjali - Pensjoni ta' rtirar - Kumulu ta' perijodi ta' assigurazzjoni - Artikolu 11 tal-Anness VIII tar-Regolamenti tal-Persunal - Kunsiderazzjoni tal-perijodi ta' attività fi ħdan il-Komunitajiet Ewropej - Artikolu 10 KE.#Każijiet Magħquda C-286/09 u C-287/09.

Digriet tal-Qorti tal-Ġustizzja (Is-Seba’ Awla) tad-9 ta’ Lulju 2010 – Ricci u Pisaneschi vs Istituto nazionale della previdenza
            sociale (INPS)
      (Kawżi magħquda C‑286/09 u C‑287/09)
      “L-ewwel subparagrafu tal-Artikolu 104(3) tar-Regoli tal-Proċedura – Uffiċjali – Pensjoni ta’ rtirar – Kumulu ta’ perijodi ta’ assigurazzjoni – Artikolu 11 tal-Anness VIII tar-Regolamenti tal-Persunal – Teħid inkunsiderazzjoni tal-perijodi ta’ attività fi ħdan il-Komunitajiet Ewropej – Artikolu 10 KE”
      Stati Membri - Obbligi - Obbligu ta’ kooperazzjoni leali mal-istituzzjonijiet tal-Unjoni Ewropea - Nuqqas ta’ teħid inkunsiderazzjoni
         tal-perijodi ta’ attività fis-servizz ta’ istituzzjoni jew ta’ organu tal-Unjoni għall-għoti ta’ pensjoni ta’ rtirar kmieni
         jew normali taħt is-sistema nazzjonali - Inammissibbiltà (Artikolu 10 KE; Regolamenti tal-Persunal, Anness VIII, Artikolu
         11(2)) (ara l-punti 32-34 u d-dispożittiv)
      
      Suġġett
      
         
               Talba għal deċiżjoni preliminari - Corte d’appello di Roma - Interpretazzjoni tar-Regolament tal-Kunsill (KEE) Nru 1408/71,
                  tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li
                  jiċċaqilqu ġewwa l-Komunità - Interpretazzjoni tal-Artikoli 17, 39 u 42 KE - Benefiċċju tax-xjuħija - Aggregazzjoni tal-perijodi
                  ta’ assigurazzjoni - Nuqqas ta’ kunsiderazzjoni tal-perijodu ta’ assigurazzjoni taħt is-sistema komuni ta’ assigurazzjoni
                  kontra l-mard tal-Komunitajiet Ewropej.
               
            Dispożittiv
      L-Artikolu 10 KE, flimkien mar-Regolamenti tal-Persunal tal-Komunitajiet Ewropej, għandu jiġi interpretat fis-sens li jipprekludi
         leġiżlazzjoni nazzjonali li ma tippermettix li jiġu kkunsidrati s-snin tax-xogħol li ċittadin tal-Unjoni jkun wettaq ma’ istituzzjoni
         tal-Unjoni, bħall-Kummissjoni tal-Komunitajiet Ewropej, jew ma’ organu tal-Unjoni, bħall-Kumitat Ekonomiku u Soċjali, sabiex
         jingħata lok għal dritt għal pensjoni ta’ rtirar taħt is-sistema nazzjonali, kemm jekk il-persuna kkonċernata tirtira kmieni
         jew jekk tirtira fl-età normali.